CELEX: E2013J0017
Language: el
Date: 2013-12-06 00:00:00
Title: Απόφαση του Δικαστηρίου, της 6ης Δεκεμβρίου 2013 στην υπόθεση E-17/13 — Εποπτεύουσα Αρχή της ΕΖΕΣ κατά Ισλανδίας (Παράβαση υποχρεώσεων από συμβαλλόμενο μέρος — Οδηγία 2009/44/ΕΚ — Αδυναμία εφαρμογής)

27.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/16
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ,
   της 6ης Δεκεμβρίου 2013
   στην υπόθεση E-17/13
   Εποπτεύουσα Αρχή της ΕΖΕΣ κατά Ισλανδίας
   (Παράβαση υποχρεώσεων από συμβαλλόμενο μέρος — Οδηγία 2009/44/ΕΚ — Αδυναμία εφαρμογής)
   2014/C 88/13
   Στην υπόθεση E-17/13, Εποπτεύουσα Αρχή ΕΖΕΣ κατά Ισλανδίας — ΠΡΟΣΦΥΓΗ για αναγνώριση ότι, παραλείποντας να θεσπίσει ή να κοινοποιήσει, εντός καθορισμένης προθεσμίας, στην Εποπτεύουσα Αρχή ΕΖΕΣ όλα τα μέτρα που είναι αναγκαία για την εφαρμογή του άρθρου 2 της πράξης που αναφέρεται στο σημείο 16β πρώτη περίπτωση του παραρτήματος ΙΧ και στο σημείο 4 πρώτη περίπτωση του παραρτήματος ΧΙΙ της συμφωνίας για τον Ενιαίο Ευρωπαϊκό Χώρο, ήτοι της οδηγίας 2009/44/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την τροποποίηση της οδηγίας 98/26/ΕΚ σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων καθώς και της οδηγίας 2002/47/ΕΚ για τις συμφωνίες παροχής χρηματοοικονομικής ασφάλειας, όσον αφορά συνδεδεμένα συστήματα και πιστωτικές απαιτήσεις, όπως προσαρμόστηκε στη συμφωνία με το πρωτόκολλο 1 αυτής, η Ισλανδία παρέβη τις υποχρεώσεις που υπέχει δυνάμει της εν λόγω πράξης και του άρθρου 7 της συμφωνίας ΕΟΧ, το Δικαστήριο, αποτελούμενο από τον Carl Baudenbacher, Πρόεδρο, τον Per Christiansen (δικαστή εισηγητή) και τον Páll Hreinsson, δικαστές, εξέδωσε απόφαση στις 6 Δεκεμβρίου 2013 με το ακόλουθο διατακτικό:
   Το Δικαστήριο:
   
               1)
            
            
               Αναγνωρίζει ότι η Ισλανδία παρέβη τις υποχρεώσεις της δυνάμει της πράξης που αναφέρεται στο σημείο 16β πρώτη περίπτωση του παραρτήματος ΙΧ και στο σημείο 4 πρώτη περίπτωση του παραρτήματος ΧΙΙ της συμφωνίας για τον Ευρωπαϊκό Οικονομικό Χώρο (Οδηγία 2009/44/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την τροποποίηση της οδηγίας 98/26/ΕΚ σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων καθώς και της οδηγίας 2002/47/ΕΚ για τις συμφωνίες παροχής χρηματοοικονομικής ασφάλειας, όσον αφορά συνδεδεμένα συστήματα και πιστωτικές απαιτήσεις), όπως προσαρμόστηκε στη συμφωνία με το πρωτόκολλο 1 αυτής, και δυνάμει του άρθρου 7 της συμφωνίας, επειδή δεν θέσπισε όλα τα μέτρα που απαιτούνται για την εφαρμογή του άρθρου 2 της πράξης, εντός καθορισμένης προθεσμίας.
            
         
               2)
            
            
               Διατάσσει την Ισλανδία να καταβάλει τα δικαστικά έξοδα.